|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-88/2017-02/516.6.2017. годинеНемањина 22-26 Б е о г р а д |

**Одговор 2 на захтев за: додатне информације или појашњења у вези са припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 2 на захтев за додатним информацијама или појашњењима у вези са припремањем понуде у отвореном поступку јавне набавке – Набавкa авио карата и хотелског смештаја (по партијама), ЈН О-18/2017.

**Питање 1:** У тендерској документацији навели сте следеће:

Уколико две или више понуда за неку партију и по овом критеријуму буду једнаке, критеријум за доделу уговора је **већа укупна актива (АОП 071)**, исказан у годишњем финансијском извештају за 2016. годину.

Става смо да овај критеријум није по закону о јавним набавкама и крајње је дикриминисући према агенцијама које достављају понуде за истоимену набавку.

Сматрамо да је већ осигурана безбедност и озбиљно пословање туристичке агенције са додатним условима у набавци.

Молимо Вас да овај део документације измените у складу са законом и уведете услов жребања који се практикује у свим набавкама.

**Одговор 1:** Министарство трговине, туризма и телекомуникација, у складу са чланом 8. Закона о министарствима („Сл.гласник РС“, број 44/14 и 14/15), обавља послове државне управе који се, између осталог, односе на функционисање тржишта, стратегију и политику развоја трговине, праћење укупних трговинских токова и предлагање одговарајућих мера, праћење међународних економских односа и мултилатералне, регионалне и билатералне сарадње са другим државама и организацијама и њихов развој, праћење сарадње органа Републике Србије с међународним економским организацијама и агенцијама Организације уједињених нација, а самим тим и присуствовање на различитим међународним догађајима, мешовитим комитетима која нису позната у тренутку спровођења поступка ,а Наручилац има обавезу да у кратким роковима обезбеди присуствовање представника министарства.

Наведени Сектори Министарства трговине, туризма и телекомуникација, који су задужени за поменуте послове, често имају обавезу одласка на службена путовања која се не могу увек унапред предвидети и испланирати, па је неопходно је обезбедити сигурност у пословању агенције која ће моћи одговорити захтевима Наручиоца у погледу сигурности, брзине и квалитета пружања предметне услуге.

Наручилац сматра да није повредио ЗЈН и да други резервни критеријум није дискриминишући, као и да не ставља у неједнак положај понуђаче с обзиром да сва регистрована правна лица поседују АОП 071 који се проверава на основу званичног документа који издаје надлежна институција.

Сматрамо да тај резервни елемент критеријума стоји у логичкој вези са предметом јавне набавке, с обзиром на сложеност и специфичност делатности Наручиоца као и вредност на коју се уговор закључује.